ทำกิจกรรมที่จะทำให้มีสมาธิได้นาน วิเคราะห์รูปแบบการฝันกลางวันของคุณ เพิ่มความสามารถในการสนใจและมีสมาธิ ใช้เทคนิคลดการฝันกลางวัน
ทำกิจกรรมที่สนุกๆ ที่จะทำให้คุณมีสมาธิขึ้น  ทำบางสิ่งที่เป็นแรงบันดาลใจให้คุณ เช่น ปีนเขาท่ามกลางสถานที่ที่สวยงาม การทำสมาธิ การดูงานศิลปะ เป็นต้น ลองฝึกฝนทักษะต่างๆ เช่น การอบขนม การปีนเขา การเล่นกีฬา การเต้น การออกกำลังกายแอโรบิก และการเล่นโยคะ หลีกเลี่ยงกิจกรรมที่จะทำให้คุณฝันกลางวันยิ่งขึ้นเช่นการดูโทรทัศน์มากเกินไป โดยเป็นไปได้ว่าการดูโทรทัศน์มากเกินไปจะลดความคิดสร้างสรรค์ของคุณและเพิ่มพฤติกรรมฝันกลางวันยิ่งขึ้น ผู้ที่ได้รับแรงสนับสนุนทางสังคมอย่างเพียงพอจะมีแนวโน้มว่าจะมีสุขภาพจิตโดยรวมที่ดีขึ้นพวกเราล้วนต้องการแรงสนับสนุนทางสังคมในการจัดการกับทุกปัญหา ซึ่งรวมถึงเรื่องการใจลอยฝันกลางวันมากเกินไปหรือเรื่องจิตใจที่ไขว้เขว  เลือกคนที่คุณสนิทและรู้สึกสบายใจเมื่ออยู่ด้วย จากนั้น ถามพวกเขาดูว่าพวกเขาสามารถคุยตอบโทรศัพท์ของคุณหรือคุยกับคุณได้หรือไม่เมื่อคุณเริ่มมีพฤติกรรมหมกมุ่นฝันกลางวัน คุณสามารถขอให้เพื่อนหรือครอบครัวเตือนคุณด้วยก็ได้เมื่อพวกเขาสังเกตว่าคุณเริ่มฝันกลางวัน นี่จะทำให้คุณรู้สึกตัวและเป็นการขยายช่วงเวลาที่คุณมีสมาธิ การวางแผนก็เป็นรูปแบบหนึ่งของการฝันกลางวันเพราะว่าคุณใช้เวลาจำนวนมากในการนึกถึงสถานการณ์ต่างๆ โดยไม่ได้ใช้เวลาในการทำให้อะไรสำเร็จเลย ถึงเวลาที่จะหยุดฝันแล้วและเริ่มทำสักที!  จัดตารางเวลาและทำตามนั้น ถ้าคุณพบว่าคุณกำลังฝันกลางวัน ให้ตื่นขึ้นมาและออกมาจากสถานการณ์นั้นหรือทำอะไรที่ก่อประโยชน์ ถ้าคุณเผลอฝันกลางวัน ให้ดึงตัวเองออกมาและทำสิ่งที่คุณกำลังทำก่อนหน้า ให้ยอมรับและไม่ตำหนิตัวเอง การรู้ว่าทำไมคุณถึงฝันกลางวันเป็นเรื่องสำคัญมากที่คุณจะต้องรู้ไว้เพื่อที่จะสามารถปรับเปลี่ยนมันได้ ถ้าคุณไม่เข้าใจว่าเพราะเหตุใดมันถึงได้เกิดขึ้น (อะไรที่เป็นปัญหาจริงๆ) คุณก็จะหาทางออกได้ยาก บางครั้งการฝันกลางวันของแต่ละคนอาจจะเป็นทางหนึ่งในการหลีกเลี่ยงความเครียดและความรู้สึกเจ็บปวดอื่นๆ โลกในจินตนาการจะทำให้สามารถหลีกหนีกับการจัดการกับภาวะทางอารมณ์ในแง่ลบ การฝันกลางวันยังเป็นวิธีในการปลอบเยียวยาตนเองโดยเป็นการจินตนาการว่าความปรารถนาของคุณได้สำเร็จไปแล้ว นอกจากนี้ การฝันจินตนาการยังเชื่อมกับความต้องการที่อยากจะลืมข้อมูลบางอย่าง (แผลฝังใจ สถานการณ์ที่เจ็บปวด เป็นต้น) จริงๆ แล้วการฝันกลางวันจะส่งผลให้ลืมความทรงจำหรือข้อมูลที่เพิ่งรู้ก่อนหน้านั้น  เขียนประเภทของการฝันกลางวันของคุณออกมาเป็นข้อๆ และสิ่งที่คุณคิดว่าอะไรเป็นหน้าที่ของจินตนาการนั้น เช่น คุณอาจจะระบุว่าคุณฝันกลางวันบ่อยๆ เกี่ยวกับบทสนทนากับเพื่อนซึ่งหน้าที่ของมันคือช่วยให้คุณเดาว่าจะมีอะไรเกิดขึ้นในบทสนทนานั้นและคุณก็จะคิดว่าจะตอบบทสนทนานั้นอย่างไร ตัวอย่างอีกอันหนึ่งก็คือคุณอาจจะจินตนาการถึงการซื้อบ้าน หน้าที่ของมันคืออาจจะช่วยให้คุณคิดถึงวันที่สดใสและมีความหวังในอนาคต ถามตัวเองว่า “อะไรคือจุดประสงค์ของการฝันกลางวันของฉัน?” คุณฝันกลางวันเพื่อหลบหนีบางอย่าง หันเหความสนใจของตนเอง ทำให้ตัวเองรู้สึกดีขึ้น หรือแค่ทำให้เวลาผ่านไป? รู้รูปแบบของจินตนาการในฝันของคุณอาจจะช่วยให้คุณสามารถลดการฝันกลางวันและจัดการกับการฝันแต่ละแบบได้ คุณฝันกลางวันที่โรงเรียนหรือที่ทำงานบ่อยๆ หรือไม่? มีสถานการณ์บางอย่างหรือไม่ที่กระตุ้นให้คุณมีพฤติกรรมใจลอยฝันกลางวัน? รู้ว่าคุณฝันกลางวันบ่อยแค่ไหน ตั้งนาฬิกาปลุกไว้ 1 ชั่วโมง ขีดทดว่าคุณเผลอใจลอยฝันกลางวันไปกี่ครั้งใน 1 ชั่วโมงนั้น ตัวอย่างเช่น ถ้าคุณสังเกตว่าคุณเผลอฝันกลางวัน ให้ขีดทดไว้บนกระดาษ นี่จะช่วยให้คุณตระหนักว่าจริงๆ แล้วคุณได้ฝันกลางวันไปมากเท่าไหร่ บางครั้งคุณอาจจะต้องใช้เวลาสองสามนาทีกว่าจะรู้ตัวว่ากำลังฝันกลางวันอยู่และนี่ก็เป็นเรื่องที่รับได้ แค่ต้องทดไว้เมื่อคุณเผลอฝันกลางวันแต่ละครั้ง ถ้าการฝันกลางวันทำให้การใช้ชีวิตในแต่ละวันนั้นยากขึ้น เช่น เป็นการขัดขวางการทำงานในที่ทำงานหรือที่โรงเรียนส่งผลกระทบกับความสัมพันธ์กับบุคคลอื่นๆ หรือส่งผลต่อภาระหน้าที่ส่วนตัวของคุณ ดังนั้น คุณอาจจะฝันกลางวันมากเกินไปและมันก็ส่งผลเสียขึ้น นอกจากนี้ การใจลอยฝันจินตนาการก็อาจจะทำให้คุณรู้สึกไม่มีความสุข เขียนผลเสียที่ตามมาเป็นข้อๆ จากการฝันกลางวัน ผลเสียนั้นอาจจะเช่น ใช้เวลากับครอบครัวและเพื่อนน้อยลง เรียนไม่ทันเพราะๆไม่สมารถมีสมาธิตั้งใจเรียนได้ ไม่สามารถทำงานทั้งหมดให้เสร็จเพราะว่าได้ฝันกลางวันไป และเพื่อนและครอบครัวรู้สึกว่าคุณไม่ตั้งใจฟังสิ่งที่พวกเขาพูดเพราะคุณกำลังใจลอยฝันกลางวันอยู่ ถ้าคุณกำลังฝันกลางวันอยู่ มันหมายความว่าคุณให้ความสนใจไปกับโลกในจินตนาการของคุณหรือความคิดที่ไม่ได้เกี่ยวข้องอะไรนักกับสิ่งที่กำลังเกิดขึ้นรอบตัวคุณ การมีสมาธิก็คือการอยู่กับปัจจุบันในขณะนี้  ลองทานผลไม้ที่คุณชอบและเพ่งความสนใจว่าขณะที่ทานรู้สึกอย่างไร มันมีลักษณะอย่างไร และมันมีรสชาติอย่างไร หาแหล่งข้อมูลอื่นๆ เพื่อเรียนรู้เกี่ยวกับการมีสมาธิและลองฝึกเทคนิคที่ทำให้มีสมาธิ การ Grounding จะช่วยให้คุณปลดตัวเองออกจากความเจ็บปวดทางอารมณ์ มันมีประโยชน์มากเมื่อต้องจัดการกับสถานการณ์และอารมณ์ที่ยากลำบาก และมันเป็นสิ่งแทนที่การฝันกลางวันหรือโลกจินตนาการของคุณได้ดีและมีประโยชน์ การ Grounding สามารถทำได้ไม่ว่าจะอยู่ในเวลาใดหรือสถานการณ์ใด มันจะช่วยให้คุณกลับมามีสมาธิอีกครั้ง เมื่อคุณได้ใช้เทคนิคนี้แล้ว ให้กลับไปทำงานหรือหน้าที่ต่อ คุณอาจจะพบว่าคุณสามารถมีสมาธิหลังจากได้ลองเทคนิคเก็บตัว  กล่าวถึงวัตถุต่างๆ ในห้องและประโยชน์ต่างๆ ของมัน คุณสามารถกล่าวถึงสีหรือสัตว์ต่างๆ ที่คุณนึกถึง ขอให้จำไว้ว่าอย่าใช้เทคนิค Grounding มากเกินไปหรืออย่าใช้มันเป็นรูปแบบหนึ่งของการฝันกลางวัน ให้จำกัดตัวเองแค่ประมาณ 1 นาที จากนั้นกลับไปทำสิ่งที่คุณกำลังทำก่อนหน้า การนอนหลับไม่เพียงพอมีความเกี่ยวข้องกับการฝันกลางวัน โดยจะทำให้คุณฝันกลางวันเพิ่มขึ้น ถ้าคุณไม่ให้จิตใจของคุณพักผ่อนในตอนกลางคืน มันก็จะยิ่งทำงานมากขึ้นในช่วงระหว่างวัน ผู้ที่มีปัญหาการนอนจะเผชิญกับภาวะซึมเศร้า ความกังวล และปัญหาสุขภาพในอัตราที่สูงขึ้น  ปรับตารางการนอนให้ดีขึ้น (ช่วงเวลาเข้านอนและการตื่น) และนอนหลับอย่างน้อย 8 ชั่วโมงต่อคืน ลองเทคนิคการผ่อนคลายและการหายใจเข้าออก มันจะช่วยให้คุณหลับในตอนกลางคืนได้ ถ้าคุณพบว่ามีความคิดบางอย่างทำให้ความสนใจของคุณไขว้เขว การได้หาเวลาพักก็อาจจะช่วยคุณได้ บางครั้งเมื่อความสนใจและสมาธิของเราถูกทำให้ไขว้เขวไปมันเป็นสิ่งที่บ่งบอกว่าเราทำงานหนักเกินไป จริงๆ แล้ว การลองหาเวลาพักจะช่วยเพิ่มประสิทธิภาพการทำงานโดยรวมของเรา โดยเฉพาะงานที่ต้องระดมความคิด  ลองออกไปเดินเล่นหรือไปเดินทอดน่องที่ถนน ทำสิ่งที่คุณรู้สึกสนุกเป็นเวลาสองสามนาที กินขนม ฟังเพลง หรือดูอะไรสักอย่างในโทรทัศน์ ถ้าคุณมักจะเริ่มฝันกลางวันเมื่อคุณไม่มีสมาธิที่จะทำอะไรบางอย่าง เช่น นั่งเอ้อระเหย ให้ลองทำอะไรบางอย่างที่กระฉับกระเฉงดู การทำตัวให้งุ่นง่านกระฉับกระเฉงจริงๆ แล้วจะช่วยให้ให้มีสมาธิดีขึ้น  คว้าหมอน ตุ๊กตายัดนุ่น หรือลูกบอลที่ยืดหยุ่น โดยเป็นสิ่งที่คุณสามารถบีบจับมันได้ บางคนพบว่าการฟังเพลงขณะที่ทำงานง่ายๆ จะช่วยทำให้มีสมาธิมากขึ้น เพราะว่ามันเป็นการทำให้จิตใจบางส่วนของคุณหันเหไป ดังนั้นคุณก็จะสามารถมีสมาธิกับสิ่งที่สำคัญกว่าได้ คุณจะต้องตระหนักว่าคุณกำลังฝันกลางวันก่อนเพื่อที่จะเริ่มเปลี่ยนแปลงมัน เมื่อคุณสามารถระบุจุดประสงค์ รูปแบบ และผลที่ตามมาจากการฝันกลางวันของคุณได้แล้ว มันจะช่วยให้คุณสังเกตตัวเองเมื่อคุณกำลังฝันจินตนาการอยู่ สัญญาณที่บ่งบอกว่าคุณกำลังฝันกลางวัน ได้แก่ ไม่สบตาขณะที่กำลังสนทนาอยู่กับอีกบุคคลหนึ่ง มีสมาธิสนใจงานที่ทำอยู่ได้ยาก ไม่สามารถจำได้ว่าคุณเพิ่งพูดอะไรไปขณะที่สนทนา คิดถึงเรื่องที่ไม่เกี่ยวข้องกับเหตุการณ์ที่กำลังเกิดขึ้น และมีบทสนทนาในจินตนาการกับคนอื่นๆ หรือจินตนาการเหตุการณ์ต่างๆ ในหัว เมื่อคุณรู้ตัวว่ากำลังฝันกลางวัน ให้หยุดทันทีและเขียนบันทึกลงไปว่าคุณฝันถึงอะไรรวมถึงเวลาที่คุณฝัน สถานการณ์ที่ฝัน สถานที่ในฝัน และจดว่าคุณใจลอยฝันกลางวันไปนานเท่าไหร่ นี่จะช่วยให้คุณตระหนักเมื่อคุณฝันกลางวันและจะช่วยให้คุณเข้าใจรูปแบบพฤติกรรมของคุณได้ดีขึ้น ตั้งคำถามเกี่ยวกับประโยชน์ของการฝันกลางวัน ถามตัวเองว่า การฝันกลางวันได้ช่วยเหลืออะไรฉันบ้าง? ฝันกลางวันบางประเภทอาจจะมีผลเสียได้ ตัวอย่างเช่นการฝันจินตนาการถึงคนที่คุณไม่ค่อยรู้จักอาจจะเป็นทำให้ยิ่งรู้สึกเหงา อย่างไรก็ตาม การจินตนาการถึงบุคคลที่สนิทจะทำให้ยิ่งรู้สึกใกล้ชิดและทำให้พึงพอใจกับชีวิตทั่วไป   กำหนดเส้นแบ่งที่เมื่อคุณข้ามไปแล้วมันจะเป็นสัญญาณบ่งบอกว่าคุณควรที่จะหยุดฝันกลางวัน เช่น ความใกล้ชิดที่อาจจะมากเกินไป การได้ใช้เงินจำนวนมาก หรือความรุนแรงมากๆ บางครั้งคุณอาจจะหลงอยู่ในความฝันของคุณและมันก็เป็นเรื่องเสียเวลา แค่ดูที่นาฬิกาของคุณ พกนาฬิกาไว้เพื่อเตือนใจคุณว่าเวลานั้นเป็นสิ่งมีค่าและคุณควรที่จะใช้มันอย่างคุ้มค่าเพราะมันจะไม่สามารถย้อนกลับได้อีก! อาการใจลอยจินตนาการถึงสิ่งต่างๆ อาจจะเป็นสิ่งที่สะท้อนตัวคุณเองและเป็นการทำให้ความปรารถนาของคุณเป็นจริงในความฝัน เทคนิคการจินตนาการและการนึกเป็นภาพนั้นเป็นสิ่งที่พบได้ทั่วไปในการบำบัด โดยเฉพาะอย่างยิ่งการรักษาความกังวลและความซึมเศร้า โดยการใช้เทคนิคจินตนาการให้เป็นภาพจะทำให้คุณสามารถฝันกลางวันถึงสิ่งที่ช่วยให้คุณผ่อนคลายขึ้นได้  ตัวอย่างหนึ่งของการฝึกจินตนาการก็คือให้หลับตา จินตนาการว่าคุณอยู่ในสถานที่ที่ปลอดภัย สถานที่แห่งนั้นอาจจะเป็นชายหาด ห้องนอนของคุณ โบสถ์ หรือสถานที่ใดก็ได้ที่คุณรู้สึกปลอดภัย อุ่นใจ และผ่อนคลาย จินตนาการว่ามันเป็นความรู้สึกเช่นไรเมื่ออยู่ที่สถานที่นั้น สังเกตอุณหภูมิและกระแสลมในห้องที่จินตนาการ ดูว่าร่างกายของคุณรู้สึกอย่างไรและสังเกตอารมณ์ความรู้สึกอื่นๆของคุณ จินตนาการว่าสถานที่ปลอดภัยนั้นมีกลิ่นอะไรและมีเสียงอะไร มีคนอื่นๆ ที่อยู่ในสถานที่ปลอดภัยด้วยหรือไม่? คุณกำลังทำอะไรอยู่? ให้จินตนาการอยู่ในที่ปลอดภัยจนกระทั่งคุณผ่อนคลายอย่างเต็มที่และค่อยลืมตาขึ้น แหล่งข้อมูลออนไลน์อื่นๆ ที่จะช่วยแนะนำเทคนิคการจินตนาการให้กับคุณ ทันทีที่คุณสังเกตว่าคุณกำลังฝันกลางวัน ให้ตื่นขึ้นมาและทำอะไรที่กระฉับกระเฉง นี่จะเป็นการทำให้คุณได้ใช้พลังงานในร่างกายของคุณและจะช่วยให้คุณเปลี่ยนความสนใจไปที่เรื่องใหม่และลดการฝันกลางวันตามลำดับ  ลองยืดแขนขาดู ลองยืดแขนไปที่ท้องฟ้าให้สูงที่สุดเท่าที่คุณทำได้ จากนั้นให้ยืดขาออกจากกันขณะที่ยืนอยู่และก้มลงไปที่พื้น (แค่ก้มต่ำลงไปแบบที่คุณพอทำได้) คุณอาจจะกระโดดตบ วิ่งอยู่กับที่ หรือสะบัดแขน หาอะไรที่กระฉับกระเฉงและปลอดภัย และควรเหมาะสมกับสถานการณ์และสถานที่ที่คุณอยู่ ทุกครั้งเมื่อคุณสามารถทำงานให้เสร็จโดยที่ไม่เผลอฝันกลางวัน ก็ต้องให้รางวัลตัวเองด้วย ความคิดนี้มาจากการเสริมแรงทางบวก (Positive Reinforcement) ซึ่งเป็นองค์ประกอบของการวางเงื่อนไขด้วยการกระทำ (Operant Conditioning) รายงานวิจัยได้ระบุว่าการเพิ่มพฤติกรรมในแง่บวก (เช่น การรักษาสมาธิ)จะทำให้คุณกำหนดเส้นแบ่งส่วนตัวของคุณ (เช่น คุณจะไม่ทำอะไรที่สนุกๆ ถ้าคุณยังทำงานไม่เสร็จ) และทำให้คุณมีสิ่งที่คุณคาดหวังถึง (รางวัลที่จะมอบให้ตัวเอง)  ลองให้บางสิ่งเป็นรางวัลสำหรับตัวเองเช่น ลูกอมหรือขนม คุณสามารถให้รางวัลตัวเองเป็นการพักเหนื่อยสัก 5 นาทีขณะที่ทำงานอยู่ การพักเหนื่อยอย่างเหมาะสมจะช่วยเพิ่มความสามารถในการทำงานของคุณ ใช้เวลาในช่วงพักในการทำบางสิ่งที่คุณสนุกเช่น เล่นเกมหรือส่งข้อความหาเพื่อน การฝันกลางวันที่มากเกินไปจะกลายเป็นปัญหาได้ถ้ามันทำให้บางเรื่องในชีวิตของคุณยุ่งยาก เช่น เรื่องความสัมพันธ์กับคนอื่น เรื่องที่โรงเรียน ความสามารถในการทำงาน หรือกิจกรรมในแต่ละวันอื่นๆ ถ้าเป็นกรณีดังกล่าว การเข้ารับการรักษาก็เป็นตัวเลือกที่ดี ติดต่อนักจิตวิทยา (ตำแหน่ง PsyD, PhD) นักบำบัดที่เกี่ยวกับครอบครัวและชีวิตแต่งงาน (ตำแหน่ง MFT) หรือจิตแพทย์ (ตำแหน่ง MD)
หางานอดิเรกใหม่. พูดคุยกับเพื่อนหรือสมาชิกในครอบครัว. วางแผนให้น้อยลงและทำมากขึ้น. เข้าใจจุดประสงค์ของการฝันกลางวัน. รู้รูปแบบของการฝันกลางวัน. ระบุผลเสียที่จะตามมา. ลองฝึกใช้สมาธิ. ใช้เทคนิค Grounding หรือเทคนิคที่ช่วยให้กลับมาสู่ความเป็นจริง. นอนหลับให้เพียงพอ. หาเวลาพัก. เชื่อมร่างกายและจิตใจเข้าด้วยกัน. ต้องมีสติตระหนักรู้ให้มากขึ้น. จดบันทึกการฝันกลางวัน. ตั้งแนวทางและข้อจำกัดในการฝันกลางวันของคุณ. ให้ความสนใจกับการฝันกลางวันของคุณ. ตื่นขึ้นมาและเดินไปรอบๆ. ให้รางวัลตัวเองเมื่อมีสมาธิ. ลองเข้ารับการรักษา.
https://www.wikihow.com/Keep-From-Excessively-Daydreaming https://www.wikihow.com/Keep-From-Excessively-Daydreaming https://www.wikihow.com/Keep-From-Excessively-Daydreaming https://www.wikihow.com/Keep-From-Excessively-Daydreaming
Engaging in Activities that Sustain Your Attention Analyzing your Daydreaming Patterns Increasing Focus and Attention Using Daydream Reduction Techniques